Diit 13
Pal kɛ ŋa̱th kä mi bi ben
(Dit Dee-bid)
1
Bɛ kulɛ amäni nɛy bi ɣä pa̱l
ruëëc ɔ lö Kuoth Nhial?
Ɛ bɛ ku mäni cäŋ kɛl?
Kä bɛ amäni nɛy bi rɔ tɛ̱̈ɛ̱̈ kɛ ɣä mɔ?
2
Kä bɛ amäni nɛy bi tieeydä
bɛ̈c bɛ̈ɛ̈c rut rɛydä mɔ?
Kä bɛ amäni nɛy bi jiääk
lɔaacdä te thi̱n ni ciaŋ ɔ,
kɛ cäŋdäär kɛɛliw?
Kä bi gua̱n tɛ̈rä rɔ liak kɛ ɣä
amäni nɛy?
3
Liŋ ɣä kä loc ɣä lö Kuoth Nhial
ni Kuothdä!
Moc ɣä kɛ buɔ̱m pua̱a̱ny,
kä /cu ɣä jakä bi li̱w.
4
Kä a gua̱n tɛ̈rä /ci wee i̱,
“Cä jɛ joc kɛ ko̱r”,
kä a gua̱n tɛ̈rä ci lɔcdɛ tɛth
kɛ kui̱ cucädä.
5
Duundɛ ɣöö ɣän ŋa̱a̱thä ni nhökdu
min thil pek,
kä bi lɔcdä tɛɛth rɛy känädu.
6
Ɣän bä kët ni ji̱ diit
lö Kuoth Nhial,
kɛ ɣöö ci ɣä lät kä mi gɔaa.
